Z á p i s n i c a
zo 9. riadneho zasadnutia OZ v Haliči konaného dňa 9.9.2011

Prítomní:		podľa prezenčnej listiny

Program:		1. Kontrola plnenia uznesení.
2. Vyhodnotenie Haličských slávností.
3. Informácie o investičných akciách realizovaných Obcou Halič.
4. Príprava  nových investičných  akcií.
5. Návrh VZN Obce Halič o zákaze prevádzkovať niektoré  hazardné    
    hry na území Obce Halič.
6. Rôzne.

Za overovateľov zápisnice boli určení: Božena Hochholcerová, Mgr. Igor Kokavec.

Starosta obce vyzval poslancov na schválenie programu rokovania OZ.
									Hlasovanie: 8 za
					 			 (poslanec Turek – neprítomný)
1. Kontrolu plnenia uznesení vykonal starosta obce a skonštatoval, že z augustového zasadnutia OZ mu nevyplynuli žiadne úlohy.
2. Vyhodnotenie Haličských slávností previedol Mgr. Igor Kokavec – predseda kultúrnej komisie. Výdavky na Haličské slávnosti boli vo výške 3854,73 €, oproti vlaňajšku boli nižšie a  príjmy za stánky 155 €, ktoré boli vyššie ako v roku 2010. Čo sa týka programu a celého priebehu Haličských slávností, to musia zhodnotiť druhí, no komisia kultúry je s priebehom slávností spokojná. Nikto z prítomných sa k uvedenému bodu nevyjadril. 
OZ berie na vedomie vyhodnotenie Haličských slávností 2011.

	3.  Informácie o investičných akciách realizovaných Obcou Halič podal starosta obce:
-	Regenerácia verejnej hmotnej infraštruktúry – bola podaná druhá žiadosť o platbu – zúčtovanie 258 994,91 € z toho 220 145,67 EU, 25 899,49 € ŠR, 12 949,75 € obec. Nasleduje priebežná monitorovacia správa za obdobie 5/2011 – 10/2011 (do 60 dní po sledovanom období), potom záverečná žiadosť o platbu – refundácia do tohtoročného  rozpočtu, potom záverečná monitorovacia správa – do 60 dní od ukončenia realizácie aktivít Projektu, následné monitorovacie správy - 5 rokov  - každých 12 mesiacov odo dňa ukončenia realizácie Projektu do 15. dňa nasledujúceho mesiaca po sledovanom období.
Bude potrebné trvalo umiestniť novú vysvetľujúcu  tabuľu na minimálne 5 rokov od ukončenia aktivít projektu.
-	Rozšírenie kamerového systému -  v obci je nainštalovaných 23 kamier, z toho 21 vonkajších, 2 na multifunkčnom ihrisku. Financie na kamerový systém – 5000€ IMET a.s., 5000 € Úrad vlády SR, 1250 € obec.
-	Rekonštrukcia  komunikácie č. 5 – odbočka 2 – výberové konanie vyhrala firma STRABAG s objemom 17 878,21 €, z rezervy predsedníčky vlády sme dostali 18 000 €, zmluva o dielo je už podpísaná zo strany obce a je zaslaná na Úrad vlády SR. Termín realizácie – september 2011.
-	Vyčistenie odvodňovacieho rigolu na dolinke – robíme to podľa potreby, každý rok alebo každé dva roky, toto čistenie sa vykonáva čiastočne dodávateľsky.
-	Príprava následnej monitorovacej správy za rekonštrukciu ZŠ s MŠ Halič .
OZ berie na vedomie informáciu o investičných akciách realizovaných obcou Halič.

4. O pripravovaných  akciách informoval starosta obce:
-	Rekonštrukcia Ul. B.S.Timravy – projektant upresňuje PD o nový rigol na dažďovú vodu. Je potrebné nové stavebné povolenie. Pred rekonštrukciou MK je potrebná rekonštrukcia vodovodu, nakoľko vodovod vedie v trase cesty. Bolo by potrebné navštíviť riaditeľa StVS B. Bystrica spolu s Ing. Hoffmanom a požiadať ho o pomoc pri financovaní rekonštrukcie vodovodu na Ul. B.S.Timravy.
OZ žiada starostu obce a Ing. Hoffmana, aby osobne navštívili riaditeľa StVS B. Bystrica a požiadali ho o pomoc pri financovaní rekonštrukcie vodovodu na Ul. B.S.Timravy, z dôvodu plánovanej rekonštrukcie MK v roku 2012.
Hlasovanie: 7 za 
                     2 sa zdržali – Ing.   
                     Hujo a Mgr. Pročko
-	Zefektívnenie separovaného zberu odpadu v obci Halič nákupom novej technológie – celkové výdavky  sú vo výške 136 540 €, z toho na strojné vybavenie 129 660 €, obec sa podieľa na spolufinancovaní 5 % - 6 827 €. V súčasnosti prebieha príprava podkladov cca 40 príloh.
OZ schvaľuje Podanie žiadosti o nenávratný finančný príspevok v rámci Operačného programu Životné prostredie, Prioritná os 4 – Odpadové hospodárstvo, Operačný ciel 4.1 – Podpora aktivít v oblasti separovaného zberu s názvom „Zefektívnenie separovaného zberu odpadu v obci Halič nákupom novej technológie“
-	s výškou celkových výdavkov na projekt – 136 540,00 €
-	s výškou celkových oprávnených výdavkov na projekt – 136 540,00 €
-	s výškou spolufinancovania projektu žiadateľom z celkových oprávnených výdavkov  
      – 6 827,00€ (5% z celkových oprávnených výdavkov projektu)
-	so spôsobom financovania projektu – vlastné zdroje.
Hlasovanie: 9 za
-	Kanalizácia a ČOV 3. stavba – poskytujeme pomoc pri zabezpečovaní potrebných vyjadrení.
-	Rekonštrukcia verejného osvetlenia – žiadosť bola podaná v auguste 2010, no doteraz neboli žiadosti ešte vyhodnotené.
-	Reforma systému vzdelávania – žiadosť postúpila, no v súčasnej dobe musela byť doplňovaná.
-	Aktualizácia a doplnenie ÚP obce Halič – je možnosť získať dotáciu pre obce na spracovanie aktualizácie územno-plánovacej dokumentácie z Ministerstva dopravy, výstavby a reg. rozvoja SR až do výšky 80%.
-	Plán obnovy vodovodov – našou prioritou je realizovať už pripravenú PD Halič – rekonštrukcia vodovodu – časť Ul. mieru, Ul. lipová a Ul. B.S.Timravy a pokúsiť sa odovzdať vodovod Halič – stred StVS B. Bystrica.

Poslanec Mgr. Kokavec podotkol, že by sa malo poslať poďakovanie pani premiérke, ďalej mal dotaz ohľadom cesty pred p. Ďurišom a chodníka na Ul. staničnej.
Starosta mu odpovedal, že cesta pred pánom Ďurišom je v pláne, no najskôr sa tam musí urobiť kanalizácia a chodník na Ul. staničnej sa dá do rozpočtu na budúci rok.

OZ berie na vedomie informáciu o príprave  nových investičných  akcií.

5. Návrh VZN Obce Halič o zákaze prevádzkovať niektoré  hazardné hry na území Obce Halič, ktoré by malo byť platné od 1.1.2012, predložil poslancom starosta obce. Oboznámil poslancov o umiestnení hracích automatov v miestnych pohostinstvách a doporučil zvážiť návrh tohto  VZN, nakoľko obec má  príjem z povolenia prevádzky výherného prístroja podľa zákona č. 145/95 Z.z..
OZ berie na vedomie návrh VZN Obce Halič o zákaze prevádzkovať niektoré  hazardné hry na území Obce Halič.

	6. Rôzne:
-	Starosta obce informoval poslancov OZ o možnosti odkúpiť v blízkej budúcnosti pozemok par. č. KN-C č. 89  a 90. Uvedené parcely sú podľa urbanisticko-architektonickej štúdie centra obce určené na výstavbu občianskej vybavenosti ( múzeum, informačné centrum, ...). Za účelom odkúpenia uvedených pozemkov už bolo prijaté uznesenie poslancami obce č. D/2 zo dňa 14.11.2008.
OZ berie na vedomie informáciu starostu obce o možnosti odkúpiť v blízkej budúcnosti  pozemok par. č. KN-C č. 89  a 90.
OZ doporučuje uchádzať sa o kúpu pozemku par. č. KN-C č. 89 a 90 v k.ú. obce Halič, v prípade ak bude mať obec dostatok finančných prostriedkov.
									Hlasovanie: 9 za
-	Starosta obce informoval, že je potrebné zvoliť nových zástupcov do rady školy, navrhuje: Jozef Turek, Mgr. Alexander Udvardy, Bc. Milan Rapčan a Mgr. Igor Kokavec.
OZ volí štyroch zástupcov obce do Rady školy pri ZŠ s MŠ Halič v zložení: Jozef Turek, Mgr. Alexander Udvardy, Bc. Milan Rapčan a Mgr. Igor Kokavec.
									Hlasovanie: 9 za
-	Zo zasadnutia stavebnej komisie podal informáciu predseda Mgr. Alexander Udvardy. Uviedol, že riešili sťažnosť p. Dóžovej bytom Ul. Ľ. Štúra, ohľadom uzavretia dažďového rigolu, do ktorého je pred jej domom vyvedená aj čatorňa z domu p. Fehérpatakyho. Voda podľa jej slov presakuje k jej domu. Komisia navrhuje zabetónovať dno uvedeného rigolu, aby voda nemohla presakovať. S uvedeným riešením súhlasili obidve strany s tým, že rigol vybetónuje p. Fehérpataky do konca septembra 2011.
Druhá sťažnosť bola tiež od p. Dóžovej a to vo veci vjazdu do dvora p. Fehérpatakyho s plne naloženými autami s drevom. Komisia skonštatovala, že to žiaden predpis neupravuje a ani žiadne viditeľné poškodenia sa na dome p. Dóžovej neprejavili.

-	Poslanec Turek – predseda komisie dopravy oznámil, že jeho komisia nezasadala, no má niekoľkom postrehov od občanov. Upozornil, že je potrebné opraviť jamu na Ul. športovej v smere do pekárne, chodník na Ul. mieru pri dome Ľ. Švihlu a na Ul. Ľ. Štúra po výkopových prácach vodárov bol povrch cesty upravený, no časom to sadlo a ostala tam jama.

-	Ing. Marian Hujo, predseda EK predložil ekonómkou obce pripravenú úpravu rozpočtu k 9.9.2011 a poprosil starostu obce, aby danú úpravu predniesol poslancom. Starosta uviedol, že v príjmovej časti bol rozpočet navýšený o 56 722 € a vo výdavkovej časti bol navýšený o 29 694 €. Upravený rozpočet k 9.9.2011 je 1 665 078 € v príjmovej časti a 1 116 911 € vo výdavkovej časti.
OZ schvaľuje úpravu rozpočtu v príjmovej časti z 1 608 356 € na 1 665 078 € a vo výdavkovej časti z 1 087 217 € na 1 116 911 €.
									Hlasovanie: 9 za
Ďalej Ing. Hujo požiadal predsedov komisií, aby si pripravili návrh rozpočtu na rok 2012 a oslovili organizácie pri komisiách, aby si podali žiadosť o dotáciu a hlavne musia spĺňať VZN č. 5/2007  o poskytovaní dotácií a darov z rozpočtu obce Halič. Termín podania žiadosti sa nachádza v uvedenom VZN.

-	Mgr. Fajčíková upozornila na postreh vodiča autobusu, že na križovatke v smere na Starú Halič sú kríky a križovatka je neprehľadná.
-	Mgr. Kokavec informoval, že komisia kultúry, športu, detí a mládeže sa zíde začiatkom októbra, ďalej sa opýtal, ako je to s predajom hasičskej ávie. Starosta informoval, že uvedenú ponuku predniesol na klube starostov, o ponuke uvažuje obec Podrečany. Poslanec Bc. Priadka sa ponúkol, že zverejní daný inzerát na internetových inzertných stránkach.
-	Mgr. Gálová – predsedkyňa komisie verejného poriadku informovala, že ich komisia zasadala   21.7.2011 a riešila prípad alkoholu u neplnoletého, rodičia prisľúbili nápravu.
-	Mgr. Pročko informoval, že v spolupráci s HOZ k 100-mu výročiu písomnej zmienky o haličskom divadle pripravujú divadelné predstavenie od Čechova a to Pytačky a Medveď. Z tohto dôvodu by potrebovali k nácviku divadelného predstavenia veľkú sálu. Premiéra by mala byť koncom októbra.
Ďalej mal pripomienku k osadeným značkám na námestí, mala by sa tým zaoberať komisia dopravy. Ako občan žiada vymeniť značky (parkovanie a parkovanie pre invalidov) za Zbrojnicou, nakoľko tam zastáva zásobovacie auto pre Zbrojnicu pri vykladaní tovaru. 
Zdôraznil, že v našej obci je veľkým problémom pálenie odpadu. Naši občania pália biologický dopad, pod ktorý nahádžu káble, paplóny, handry, boli ním upozorňovaní. 
Slovo bolo pridelené občanovi Ing. M. Majerovi, členovi komisie životného prostredia, ktorý sa tiež vyjadril k spaľovaniu odpadu, ku zriadeniu kompostárne.
Starosta obce skonštatoval, že suchý biologický odpad sa páliť môže, je proti spaľovaniu  plastov, handier, treba ľudí upozorňovať slušne, nie na ľudí útočiť.
Mgr. Pročko ďalej navrhuje:
-	aby sa v spolupráci s obcou Lehôtka prebágroval prechod na „slovenskú cestu“, aby tadiaľ vedel prejsť len traktor a nákladné auto,  pretože počas Dňa zeme a tam všetko vyčistilo a znovu sú tam vyvezené smeti, 
-	aby obec vyhlásila, že na námestí je umiestnený kôš na psie exkrementy,
-	aby sa kamery namontovali aj do cintorína a aj za pekáreň, nakoľko tam ľudia vyvážajú smeti,
-	aby pán starosta vyzval p. Žigu, aby neparkoval pri potoku,
-	aby pán starosta napísal list na MEPOS, nakoľko štyrom občanom z Družstevnej ulice nevyviezli smeti,
-	aby obec bezodkladne zriadila obecnú kompostáreň.
OZ berie na vedomie informácie z komisií pri OZ.
-	Hlavná kontrolórka obce p. Nátonová podala správu z kontroly v TJ Slovan Halič. Finančné hospodárenie za 1. polrok 2011 : príjmy – 4 484,50 €, výdavky – 4 413,33 €.
Zdôraznila, že funkcia predsedu TJ je nezlučiteľná s funkciou pokladníka. Poslanec Bc. Priadka nepostrehol v správe financie za hosťovanie hráčov a skonštatoval, že výbor je nefunkčný. Správa o výsledku následnej finančnej kontroly č. 3/2011 tvorí prílohu tejto zápisnice.
OZ berie na vedomie správu hlavnej kontrolórky z kontroly v TJ Slovan Halič.

V Haliči dňa 19.9.2011						Vladimír Rehanek
Zapísala: V. Belková						    	     starosta obce
Overovatelia: B. Hocholcerová
	           Mgr. Igor Kokavec